Rigtig dejlig lejlighed - og ikke mindst terressen, som varmt kan anbefales, men hvor der dog er et par ting, man skal være opmærksom på - og som vil have betydning for nogle og slet ikke for andre.

Vi blev fint modtaget (da vi fandt ud af, hvor vi skulle ringe på, da det ikke stod i informationerne), men blev dog lidt forundrede over, at der var trapper for at komme op til elevatoren, da vi specifikt havde skrevet sammen med værten angående elevatoren fordi vi havde to barne/klapvogne med og ingen ekstra voksne til at hjælpe med at bære… men det gik dog med en del slæberi hver dag. Til gengæld var er et par kolde øl i køleskabet, hvilket var dejligt ved en aftenankomst.

Lejligheden er rigtig lækker og meget som vidst på billederne, og udsigten fra terressen er intet mindre end fantastisk! Der er i øjeblikket ombygning af markedet lige nedenfor, hvilket giver larm om dagen, hvis man er ude på terressen, men vi var ikke ret meget hjemme om dagen og om aftenen kunne vi sidde ude og nyde udsigt i ro og mag. Lejlighedens placering i byen var rigtig god for os - både i forhold til at komme rundt i byen, at der var roligt om aftenen og meget nemt i forhold til lufthavnen.
Men komfuret - det skal man ikke satse på - det var umuligt at få vand til at koge (der skulle koges sutteflasker mv.) - og det er på ingen måde muligt at lave aftensmad på det - så spis ude. En el-koger kunne have været rart og det undrede os, at der ikke var en sådan når køkkenet ellers er fint udstyret. Det kunne måske også være lidt tydeligere kommunikeret, at man slev skal have klude og viskestykker med (hvilket jo ikke er et problem, hvis man bare ved det). Der var linned (dog bare et lagen slået om dynerne, hvilket hurtigt bliver noget rod).

Jeg ville bestemt gerne leje lejligheden en anden gang.